Kudirkos Naumiesčio herbas

Kudirkos Naumiesčio herbas – pagrindinis Kudirkos Naumiesčio miesto ir Kudirkos Naumiesčio seniūnijos (Šakių rajono savivaldybė) heraldinis atributas.

 Istorija 

Mėlyname damaskuotame auksu skyde auksinė elnio galva, tarp ragų yra trys auksinės šešiakampės žvaigždės. Iš šonų ir apačios skydą supa žalių lelijų šakelių vainikas.

 Simbolika 

Kodėl herbui pasirinktas briedis, nėra tiksliai aišku. XIX a. buvo pasakojama, kad per vieną medžioklę čia nuo laukinio žvėries žuvęs krašto valdovas. Kita vertus, Vladislovas Vaza ir jo žmona Cecilija Renata buvo aistringi medžiotojai, galbūt dėl to jie ir parinko laukinio gyvūno atvaizdą XVII a.

 Istorija 

Miesto teisės ir herbas Vladislovovui (Naumiesčiui) buvo suteikti 1643 m. kovo 26 d. Teisių suteikėjas – Vladislovas Vaza. Šis herbas buvo naudojamas iki XVIII a. pabaigos. 1876 m. pateiktas naujo herbo projektas nebuvo patvirtintas.

Dabartinis Kudirkos Naumiesčio herbas pagal 1643 m. piešinį buvo patvirtintas Lietuvos Respublikos Prezidento dekretu Nr. 92 1993 m. birželio 30 d. Etalono autorius – Bronius Leonavičius.

 Šaltiniai 

Kategorija:Kudirkos Naumiestis
Kategorija:Šakių rajono savivaldybės gyvenviečių herbai
Kategorija:1993 m. patvirtinti Lietuvos gyvenviečių herbai
Kategorija:Lietuvos miestų herbai